Κατερίνα Αγγελάκη - Ρουκ

Η **Κατερίνα Αγγελάκη-Ρουκ** (22 Φεβρουαρίου 1939 - 21 Ιανουαρίου 2020) ήταν Ελληνίδα ποιήτρια και μεταφράστρια.

## Βίος
Η Κατερίνα Αγγελάκη-Ρουκ γεννήθηκε στην Αθήνα τον Φεβρουάριο του 1939. Γονείς της ήταν ο δικηγόρος Γιάννης Αγγελάκης από τα Δαρδανέλλια της Μικράς Ασίας και η Ελένη Σταμάτη από την Πάτρα. Ήταν βαφτισημιά και πνευματική κόρη του Νίκου Καζαντζάκη, που ήταν φίλος του πατέρα της. Μόλις στα 17 της χρόνια δημοσίευσε  στο περιοδικό *Καινούργια Εποχή* το ποίημα της «Μοναξιά» μετά από παρότρυνση του Νίκου Καζαντζάκη, ο οποίος έστειλε γράμμα στον Γιάννη Γουδέλη, τον διευθυντή της *Καινούργιας Εποχής* γράφοντας: «*Παρακαλώ, δημοσιεύστε αυτό το ποίημα, το έχει γράψει μία κοπέλα που δεν έχει βγάλει ακόμα το γυμνάσιο. Είναι το ωραιότερο ποίημα που διάβασα ποτέ!*» Από τότε άνοιξε ο δρόμος για την ενασχόληση της με την ποίηση και τη μετάφραση. 

Άρθρα για την ποίηση και την μετάφραση της ποίησης έχουν δημοσιευτεί σε περιοδικά και εφημερίδες. Το έργο της έχει μεταφραστεί σε περισσότερες των δέκα γλωσσών και ποιήματα της εμπεριέχονται σε λογοτεχνικές ανθολογίες. Αρχή και τέλος για εκείνη η ποίηση του Καβάφη. Σπούδασε ξένες γλώσσες στην Αθήνα, τη Γαλλία και την Ελβετία. Ήταν διπλωματούχος μεταφράστρια-διερμηνέας. Είχε μεταφράσει, μεταξύ άλλων, Αλεξάντρ Σεργκέγεβιτς Πούσκιν, Βλαντιμίρ Βλαντιμίροβιτς Μαγιακόβσκι, Ουίλλιαμ Σαίξπηρ κ.ά. Η ποίησή της διακρίνεται από μια έντονη καταφυγή σε φανταστικές χώρες. Το 2014 συμμετείχε στην ταινία ''Μητριαρχία''. 

Απεβίωσε στις 21 Ιανουαρίου 2020.

## Διακρίσεις
Το 1962 τιμήθηκε με το Α΄ Βραβείο Ποίησης της πόλης της Γενεύης (Prix Hensch). Το 1985 τιμήθηκε με το Β΄ Κρατικό Βραβείο Ποίησης. Έχει δώσει διαλέξεις και διάβασε ποιήματά της σε Πανεπιστήμια των ΗΠΑ και Καναδά (Harvard, Cornell, Darmouth, N.Y.State, Princeton, Columbia κ.α.) Το 2000 τιμήθηκε με το βραβείο Κώστα και Ελένης Ουράνη (Ακαδημία Αθηνών). Το 2014 βραβεύτηκε με το Μεγάλο Βραβείο Γραμμάτων για το σύνολο του έργου της.

## Το έργο της
Πρωτοδημοσίευσε στην *Καινούργια εποχή* το 1956. Έργα της είναι:

* *Λύκοι και σύννεφα* (1963)
* *Ποιήματα 63-69, (1971)
* *Μαγδαληνή, το μεγάλο θηλαστικό* (1974)
* *Τα σκόρπια χαρτιά της Πηνελόπης* (1977)
* *Ο θρίαμβος της σταθερής απώλειας* (1978)
* *Ενάντιος έρωτας* (1982)
* *Οι μνηστήρες* (1984)
* *Όταν το σώμα* (1988)
* *Επίλογος αέρας* (1990)
* *Άδεια φύση* (1993)
* *Λυπιού* (1995)
* *Ωραία έρημος ωραία η σάρκα* (1996)
* *Η Ύλη Μόνη (2001)*
* *Μεταφράζοντας σε έρωτα της ζωής το τέλος (2003)*
* *Στον ουρανό του τίποτα με ελάχιστα (2005)*
* *Η ανορεξία της ύπαρξης (2011)*
* *Ποίηση 1963-2011* (ανθολογία), εκδ. «Καστανιώτη», Αθήνα 2014, 512 σελ., ISBN 978-960-03-5718-9
* *Της μοναξιάς διπρόσωποι μονόλογοι*, 2016 εκδόσεις «Καστανιώτη».
* *Των αντιθέτων διάλογοι και με τον ανήλεο χρόνο*, 2018 Εκδόσεις «Καστανιώτη»

Πλούσιο είναι και το μεταφραστικό της έργο:

* *Α. Φασιανός*, εκδόσεις Κέδρος, 1980
* Σβαρτς, Ε., *Ο δράκος*, εκδόσεις Κάλβος, 1981
* *Σύγχρονοι αμερικανοί ποιητές*, Ύψιλον [ανθολόγηση, μετάφραση], 1983	
* *Δημήτρης Μυταράς*, εκδόσεις Κέδρος, 1984	
* Layton, Irving, *Εδώ αγάπησε φλεγόμενη η Σαπφώ*, εκδόσεις Libro, 1985	
* *Στην Αστόρια, Νέα Υόρκη*, Κέδρος,1987	
* Mayakovsky, Vladimir, *Πώς φτιάχνονται τα ποιήματα*, εκδόσεις Ύψιλον,1988	
* Σπανίδου, Ειρήνη, *Το φίδι του Θεού*, εκδόσεις Κέδρος,1988	
* Thomas, Dylan Marlais, 1914-1953, *Κάτω από το γαλατόδασος*, εκδόσεις Ερμείας, 1990	
* Gronowicz, Antoni, *Garbo*, εκδόσεις Libro, 1991	
* Triolet, Elsa, Οι εραστές της Αβινιόν, Ερμείας, 1992
* Drot, Jean - Marie, *Η επιστροφή του κουλού Οδυσσέα*, Μέδουσα, 1992	
* Mackridge, Peter, 1946-, Διονύσιος Σολωμός, εκδόσεις Καστανιώτη, 1995	
* Heaney, Seamus, 1939-2013, Τα ποιήματα του βάλτου, εκδόσεις Καστανιώτη [μετάφραση, ανθολόγηση], 1996	
* Plath, Sylvia, 1932-1963, *Το κοστούμι «δε με μέλει», εκδόσεις Πατάκη, 1996	
* Lacarriere, Jacques, 1925-2005, *Τα παιδικά χρόνια του Ίκαρου και άλλα ποιήματα*, εκδόσεις Πατάκη, 1997	
* Lermontov, Michail, *Ένας ήρωας του καιρού μας*, εκδόσεις Καστανιώτη, 1998	
* Puskin, Aleksandr Sergeevic, 1799-1837, *Ευγένιος Ονέγκιν*, εκδόσεις Καστανιώτη, 2000	
* Art and Landscape, Ίδρυμα Παναγιώτη και Έφης Μιχελή, 2001	
* Ξεινός, Γεώργιος, Εις την Πόλιν, ιδιωτική Έκδοση, 2001	
* Σταθόγιαννης, Πάνος, Νότια θηρία, Διεθνές Κέντρο Συγγραφέων και Μεταφραστών Ρόδου, 2002	
* March, Michael, Εξαφάνιση, εκδόσεις Άγρα, 2003	
* Brodsky, Joseph, 1940-1996, Τα ποιήματα της Θείας Γέννησης, εκδόσεις Καστανιώτη, 2003	
* Bellow, Saul, 1915-2005, Άδραξε τη μέρα, εκδόσεις Καστανιώτη, 2004	
* Σπαθάρη, Ελισάβετ, Ευ αγωνίζεσθαι, ιδιωτική Έκδοση, 2004	
* Η αρχαία πατρίδα των ποιημάτων, εκδόσεις Μεταίχμιο, 2004	
* Pelevine, Victor, Το κίτρινο βέλος, εκδόσεις Άγρα, 2004	
* March, Michael, Υπόσχεση μόνο, εκδόσεις Άγρα, 2005	
* Άναλις, Δημήτρης Τ., 1938-2012, Άνθρωποι της άλλης όχθης, εκδόσεις Α.Α. Λιβάνη, 2006
* Walcott, Derek Alton, 1930-, Ποιήματα, εκδόσεις Καστανιώτη, 2006
* Χρόνης, Βαγγέλης, Youth in Hades, εκδόσεις Καστανιώτη, 2008
* Ράλλη, Ιωάννα, Αρχέτυπα του θηλυκού, Cube Art Editions [Κύβος Εκδόσεις Τέχνης], 2008
* Εικόνες περιπλάνησης, εκδόσεις  Καστανιώτη, 2008
* Bellow, Saul, 1915-2005, Η μοναδική. Άδραξε τη μέρα, εκδόσεις Καστανιώτη, 2010
* Andreyev, Leonid, 1871-1919, Η σκέψη. Ο κυβερνήτης, εκδόσεις Άγρα, 2010
* March, Michael, Ο δρόμος της επιστροφής, εκδόσεις  Άγρα, 2010
* Andreyev, Leonid, 1871-1919, Εκείνος και Το κόκκινο γέλιο, εκδόσεις Άγρα, 2011
* Puskin, Aleksandr Sergeevic, 1799-1837, Ευγένιος Ονέγκιν, εκδόσεις Καστανιώτη, 2011
* Grossman, Vasily Semyonovich, 1905-1964, Μαντόνα Σιξτίνα. Η αιώνια ανάπαυση, εκδόσεις Άγρα, 2011
* Heaney, Seamus, 1939-2013, *Τα ποιήματα του βάλτου*, εκδόσεις Καστανιώτη, 2013 
* March, Michael, *Αυτό που όλα στοχεύουν*, εκδόσεις Άγρα, 2013
* Shalamov, Varlam, *Οι βιβλιοθήκες μου*, εκδόσεις Άγρα, 2014
* March, Michael, *Τα καμένα στολίδια του καλοκαιριού*, εκδόσεις Άγρα 2015
* Mayakovsky, Vladimir, *Πώς φτιάχνονται τα ποιήματα*, εκδόσεις Ύψιλον 2015

## Παρατηρήσεις
Η Κατερίνα Αγγελάκη-Ρουκ λειτούργησε από την πρώτη της ποιητική συλλογή ως «προπομπός της δεύτερης μεταπολεμικής γενιάς (της λεγόμενης *γενιάς της αμφισβήτησης*)». Το πιο χαρακτηριστικό γνώρισμα της ποιητικής της είναι η *«σωματικότητα των αισθημάτων και η κατάφαση στη μοναξιά ως του βαθύτερου γνωρίσματος της ύπαρξης»*, ενώ στα πιο πρόσφατα έργα της η έμφαση δίνεται στις αυτοβιογραφικές αναφορές και σε έναν εσωτερικό διάλογο με τον θάνατο.

## Παραπομπές


## Πηγές
*Δημοσθένης Κούρτοβικ: *Έλληνες μεταπολεμικοί συγγραφείς. Ένας κριτικός οδηγός*, εκδ. «Πατάκης», Αθήνα 1999 (β΄ εκδ.), σελ. 15-16
*Αφιέρωμα, *Ελί-τροχος*, τχ. 15 (Καλοκαίρι 1988), σ. 91 - 124.

## Εξωτερικοί σύνδεσμοι
* Συνέντευξη στην Ελένη Γκίκα
* Η Αγγελάκη-Ρουκ στη ''βιβλιοnet''
* Μάνος Στεφανίδης: «Για την Κατερίνα Αγγελάκη Ρουκ» http://manosstefanidis.blogspot.gr/2012/05/blog-post_926.html
* Κατερίνα Αγγελάκη Ρουκ 1 από 6 συνέντευξη Δαυίδ Ναχμίας http://www.youtube.com/watch?v=pKHS-ygOpws
* Κατερίνα Αγγελάκη Ρουκ 2 από 6 συνέντευξη Δαυίδ Ναχμίας http://www.youtube.com/watch?v=zYtnkISg3bs
* Κατερίνα Αγγελάκη Ρουκ 3 από 6 συνέντευξη Δαυίδ Ναχμίας http://www.youtube.com/watch?v=uhL2X2f-osc
* Κατερίνα Αγγελάκη Ρουκ 4 από 6 συνέντευξη Δαυίδ Ναχμίας http://www.youtube.com/watch?v=Ov2-p_iRj44
* Κατερίνα Αγγελάκη Ρουκ 5 από 6 συνέντευξη Δαυίδ Ναχμίας http://www.youtube.com/watch?v=DNR9E1zA_w0
* Κατερίνα Αγγελάκη Ρουκ 6 από 6 συνέντευξη Δαυίδ Ναχμίας http://www.youtube.com/watch?v=QEebS7Dxgw0
* Συναντήσεις με συγγραφείς στο cafe του ΙΑΝΟΥ | Κ. Αγγελάκη-Ρουκ, Ν. Θρασυβούλου https://www.youtube.com/watch?v=KJQeYWvEVY4&feature=youtu.be

Κατηγορία:Ελληνίδες ποιήτριες
Κατηγορία:Νεοέλληνες ποιητές
Κατηγορία:Βραβευμένοι με Κρατικά Βραβεία Λογοτεχνίας
Κατηγορία:Βραβευθέντες Ακαδημίας Αθηνών